Britney: Piece of Me

רקע וההכרזה

לאחר סיום סבב הופעות "Femme Fatale Tour" אליו יצאה ספירס בשנת 2011, החלו לצוץ שמועות שהיא תצא לסבב הופעות קבוע בלאס וגאס. מאוחר יותר הדבר אושר כנכון, ובספטמבר של אותה השנה, החלה ספירס לקיים חזרות לקראת היציאה אל המופע. כמו כן, רמזה ספירס במספר ראיונות שונים שנערכו איתה כי היא אכן תצא לסיבוב הופעות קבוע בלאס וגאס בו היא תשיר את מיטב להיטיה.
ב-17 בספטמבר 2013, במהלך תוכנית הטלוויזיה "בוקר טוב אמריקה", הכריזה ספירס כי היא עתידה לצאת לסיבוב ההופעות הזה שיחול בדצמבר 2013, ויסתיים בדצמבר 2017. כמו כן, היא הצהירה כי עלות ההכנות לקראת המופע הינו 100,000$. בסמוך להכרזה, הצטלמה ספירס עם אלף ממעריציה. בין היתר, התראיינה ספירס בתוכנית הטלוויזיה "בוקר טוב אמריקה". המנהל האישי של ספירס לארי רודולף, הצהיר כי למרות המופע הזה, ספירס תמשיך להקליט שירים ולהוציא אלבומים.
ב-25 בספטמבר 2014, ספירס אישרה בתוכנית: "בוקר טוב בריטניה", כי היא מאריכה את החוזה שלה לשנתיים נוספות. אף על פי שב-16 באוגוסט 2015, ספירס אמרה בראיון לערוץ E! כי היא לא בטוחה אם כדאי לה להמשיך את החוזה, וזאת למרות שהיא אוהבת להופיע שם.

סרט תיעודי: I Am Britney Jean

ספירס הוציאה לאור סרט תיעודי שנקרא: "I Am Britney Jean", במטרה לקדם את אלבום האולפן השמיני שלה אשר נקרא על שמה, Britney Jean. כמו כן, יצא הסרט במטרה לקדם את סיבוב ההופעות הזה. הסרט התיעודי שודר בערוץ E!.
הסרט התיעודי הופץ ב-22 בדצמבר 2013.

הופעה בטקס: 2015 Billboard Music Awards

ב-17 במאי 2015, נודע כי ספירס תופיע בטקס פרסי המוזיקה של בילבורד 2015, עם שיר חדש הנקרא "Pretty Girls", בו מתארחת הראפרית האוסטרלית איגי אזליה. כמו כן, ההופעה התקיימה ב-27 במאי 2015, ביחד עם אזליה שהגיעה כדי לשיר עם ספירס את השיר.
הופעה זו היא אחת מהופעותיה הבודדות שקיימה ספירס מאז הופעתה בטקס פרסי הווידאו-קליפים של MTV בשנת 2007, וזאת בעקבות הקשיים שעברה.

הופעה בטקס: 2016 Billboard Music Awards

ב-22 במאי 2016, הופיעה ספירס בטקס פרסי המוזיקה של בילבורד 2016, במטרה לקדם את סיבוב ההופעות. בהופעה היא שרה את להיטיה; "Work Bitch", "I Love Rock 'n' Roll", "Womanizer", "Breathe on Me", "I'm a Slave 4 U", "Touch of My Hand" ו-"Toxic". כלפי אותה ההופעה הופנו שבחים רבים וביקורות חיוביות בהן נאמר כי זהו המופע הטוב ביותר שספירס קיימה מזה זמן רב.
מספר ימים לאחר מכן, העלתה ספירס את ההופעה המלאה לערוץ ה-Vevo שלה. באותו הטקס, זכתה ספירס ב-"פרס המיליונים" על הישגים יוצאי דופן בעולם המוזיקה.

הופעה בלונדון: Apple Music Festival

ב-27 בספטמבר, ספירס הופיעה בפסטיבל "Apple Music Festival". בהופעה היא ביצעה מחדש את שיריה. ההופעה היוותה אמצעי קידום נוסף של אלבומיה.

הופעה: Dick Clark's New Year's Rockin' Eve '18

ב-21 בדצמבר 2017, הודיעה ספירס ברשתות החברתיות, כי היא תופיע בחגיגות סיום השנה בהופעה מיוחדת בתוכנית הנקראת: "Dick Clark's New Year's Rockin' Eve '18"; בהנחיית ראיין סיקרסט.
הופעתה של ספירס התקיימה ושודרה ב-31 בדצמבר. בהופעה שרה ספירס את שירה "Work Bitch", ובהמשך ביצעה את להיטה "Toxic". כמו כן, ההופעה שודרה ב-1 בינואר 2018, ויממה לאחר מכן, נודע כי רייטינג תוכנית הטלוויזיה היה הגבוה ביותר שהצליחה תוכנית טלוויזיה להשיג במסגרת אירוע חגיגות סוף שנה.

הצלחת המופע

הצלחת המופע הביאה לשינוי בלאס וגאס, בכך שיותר אנשים החלו להגיע למופעים לאחר פתיחת המופע של ספירס בסוף שנת 2013. כמו כן דווח כי הבאת ספירס ללאס וגאס גרמה למלון פלאנט הוליווד לעלות את הרווחים שלו בכ-20 מיליון דולר ברווח השנתי.
במהלך שנת 2014, חברת סיזרס אנטרטיינמנט החליטה להכריז לכבוד בריטני ספירס על יום משלה, וקבעה שב-5 בנובמבר בלאס וגאס יהיה "יום בריטני". באותו היום עשו טקס מיוחד שנערך עבורה, שם היא אחזה במפתח העיר של לאס וגאס, כשאיתה על הבמה נכחו קלארק קאונטי, סטיב ונשיא אזור פלאנט הוליווד.
במהלך סיבוב ההופעות פורסם כי ידוענים רבים הגיעו לצפות במופע, ביניהם: ביונסה, ליונל ריצ'י, אבריל לאבין, קלווין האריס, ג'יי זי, מיילי סיירוס, ליידי גאגא, ג'ניפר לופז, קייטי פרי, שאניה טוויין, סיה, סלינה גומז, סרינה ויליאמס, ארנולד שוורצנגר, סטיבן טיילר, קלי קלרקסון, פריס הילטון, פאולה עבדול, קשה, זאק אפרון, ברונו מארס, אנה קנדריק וקירסטן דאנסט.
כמו כן, חלק מצופי המופע של ספירס אף הופיעו שם בעצמם, ביניהם: ג'ניפר לופז, מריה קארי, פיטבול, בקסטריט בויז, ליידי גאגא.